La Piscina d’Estiu obrirà el dijous 12 de juny
2025-07-24

Arriba la calor i les ganes de gaudir del temps lliure donant-se un bany a preu reduït en la Piscina d’Estiu de Burjassot, que obrirà les portes el dijous 12 de juny.  L’Ajuntament, a través de la Regidoria d’Esports dirigida per Juan Gabriel Sánchez, ja ho té tot preparat per a donar el millor servei a la ciutadania.

La piscina obrirà amb un horari general de dimarts a diumenge d’11.30 a 19.00 hores. Els dissabtes, diumenges i festius dels mesos de juliol i agost, l’horari serà de 10.30 a 20.00 hores.

Enguany, les persones usuàries també podran reservar les parcel·les telemàticament des dels seus dispositius mòbils a través d’aquest ENLLAÇ, seleccionant la parcel·la  i indicant les persones que la utilitzaran.

Les reserves podran fer-se efectives com a màxim amb dos dies d’antelació i el pagament es realitzarà per internet en el mateix moment de la reserva. Per a poder accedir a les instal·lacions de la psicina, s’haurà de presentar el DNI, NIE o permís de conduir.

Les parcel·les es poden reservar amb tres modalitats: de matí, des de l’obertura de la piscina fins a les 15.00 hores; de vesprada, de 15.30 hores fins al tancament de la piscina i el dia complet, amb l’horari habitual de la instal·lació.

Com en anys anteriors, es podran anul·lar les reserves fetes dins de les sis hores anteriors a esta. Així mateix, si s’ha de modificar la reserva, es procedirà a seua cancel·lació i posterior reserva nova amb les correccions oportunes. De manera automàtica, els diners de les entrades quedarà en el seu moneder virtual i, quan realitze una nova reserva, se li aplicarà el descompte.

En el cas de no disposar de dispositius electrònics per a realitzar la reserva, es podrà fer presencialment en la Piscina d’Estiu, en l’horari d’obertura i amb l’ajuda del personal responsable.

El preu de les entrades no han patit variacions. L’entrada per a tot el dia té un cost de 2,30€ mentres que les entrades per a horari de matí o de vesprada, tenen un preu de 1,60€. Les entrades amb preu reduït (menors de 14 anys, famílies nombroses, persones amb diversitat funcional grau superior al 33% i jubilats/pensionistes) per a tot el dia tenen un preu de 1,70 euros, mentres que l’entrada reduïda per a l’horari matí o de vesprada serà d’1,20€.

La piscina d’estiu tancarà les seues portes el diumenge 7 de setembre.